Karina Maria Kuntz, stamhold 230, musiklinie 23S2


Problemstilling: 

Hvordan kan man udvikle unges musikalske kompetencer?

Problemformulering:

· Hvilken betydning har det for vores musikalske udvikling at komme fra ”et hjem med klaver”?

· Hvad har indflydelse på, hvem der udvikler musikalske færdigheder?

· Hvordan tilegner mennesker sig musikalsk kompetence?

· Hvad kan jeg gøre som pædagog, for at fremme udviklingen af musikalsk kompetence?

· Hvilken betydning har musikken for unges dannelse af identitet?

· Hvordan kan man lave et socialt samspil mellem unge, med mere udviklet musikalsk kompetence end andre i institutionen?

Indledning:

Jeg vil i min opgave prøve at belyse hvordan musikalsk kompetence kan komme til udtryk ved unge mennesker og hvordan man kan udvikle kompetencerne. Jeg vil også komme ind på om det har nogen betydning om der er andre i hjemmet som dyrker musikken, om det har en betydning for de musikalske kompetencer. Hvilken betydning har samfundet for den musikalske udvikling? Ifølge Kirsten Fredens og Elsebeth Kirk, er langt de fleste af os født med mere musikalsk råmateriale end vi nogen sinde får chancen for at videreudvikle. De mener at alle er født musikalske, men at de børn der fødes ind i en familie med musik og sang har større forudsætning for at nå langt med deres musikalske kompetencer, at de bliver mere udviklet, eller hvis de er i en institution hvor musik trives blandt børnene selv, og i samværet med pædagogerne. Jeg vil også prøve at belyse, hvilken virkning musik har for den personlige udvikling.  Især for unge mennesker, der er i gang med at skabe sig en identitet. 

Teori:

Habitus:

Bourdieus mest overordnede begreb er habitus-begrebet. Habitus kommer af det franske ord Habitude, og betyder vane. Dette begreb kan være med til at hjælpe os med at forstå, hvorfor vi bliver til det vi gør.  Habitus drejer sig derfor om opdragelse, den påvirkning vi er udsat for af vores forældre, venner, øvrigt familie, lære, pædagoger samt andre vi må komme til at have en socialrelation til. Vores habitus styre vores forståelser, adfærd og handlinger, men samtidig har vi glemt hvad det er der gør at vi forstår tingene som vi gør. Det vil sige at det er noget der ligger i vores underbevidsthed, en vane. Begrebet habitus er tæt knyttet til det sociale rum, individet eller gruppen bevæger sig i, samt det sociale netværk man er medlem af. Det er også medbestemmende for den position man kan opnå i en gruppe. Det er habitusen, der som styrende system er normsætter, skelner mellem rigtig og forkert. Derved kan en musikpædagogs habitus væren med til at styrer opfattelsen af, hvad der er god musik.

Elsebeth Kirk mener at musik er lyd i tid, men kun hvis den er organiseret. Hun mener at vi kan indkredse musikbegrebet til vores tid, og vores kultur ved at præcisere de musikalske byggeklodser: melodi, klangfarve, dynamik, akkorder, rytme og tempo/puls. Hun mener at man kan beskæftige sig med musik på tre niveauer. Man kan lytte til det, komponerer musik eller udøve musik. Ved at lytte til musik, kan man organisere i en form, så man oplever at lyde fra omverden som musik, selv om afsenderne ikke har formuleret og tænkt lydende som musik.  

Hvorfor bruger man klaver som start instrument til børn? 

Når børn begynder at gøre bekendtskab med instrumenter, er det tit at de starter med trommer, eller finder andre ting de kan tromme på, fra de er helt små slår de på kopper og tallerkner, de udforsker lyde. Dette bruger de mange år på, finde nye ting der giver en anden form for lyd, og sætter lydene sammen til en melodi. 

Nogle forældre sender deres børn til klaverundervisning. Dette har nok en baggrund i borgerskabets dannelsesarv. Barnet har dog svært ved at skulle ”styre” klaveret i en alder af 7 år. Dette er svært da deres finmotorik ikke er fuldt udviklet til det, og klaveret er stort og børnene har et lille håndgreb. Børn bruger hele kroppen til at lave musik med, det vil sige at bevæge sig samtidig med at de laver musik, dette kan ikke udfoldes ved et klaver, da dette kræver stillesiddende på en stol. Derfor er der mange ting som peger mod at klaver ikke er godt som instrument til børn. Derimod kan et blæseinstrument være godt, da det giver mulighed for at kunne bevæge sig, og man bliver bevidst om sin krop, åndedræt, mund, lunger og mavemuskler. Dette er vigtigt for børns erkendelsesform. Et blæseinstrument er ligeledes godt, da det ikke stiller mange krav om at kunne kombinere højre og venstre hånd. Det gør man dog en smule på en blokfløjte, men i en sådan grad at barnet kan styre det, derfor er en blokfløjte et godt starte instrument til barnet. Dette er også det instrument folkeskolen ofte starte med at lære børnene at spille på. Blokfløjten bliver for nogen afskrækkelse for at spille et instrument, især hvis der er 20 elever i en klasse der er begynder, og der kommer falske toner ud. 

Det er derfor vigtigt for videre musikalsk udvikling, at barnet får en god start, når det starter på et instrument, ellers taber barnet hurtigt interessen. Det er også vigtigt at læreren eller pædagogen viser arrangement for musikken og instrumentet. Det vigtigste for børn er, at det er sjovt at spille musik, når det bliver tvang fra andres side af, mister de interessen og lysten til at spille. Børn er alsidige, og skal kunne meget i mange retninger for at deltage i børnekulturens myldrende fællesskab. Det er vigtigt at børn ikke bliver specialister i en ting, f.eks. hvis de har boldtalent at de så kun bliver sendt af sted til fodbold, dette afskærer nemlig deres alsidighed. Børn har behov for at opretholde deres alsidighed, og når det gælder musik, hvorfor så kun spille et instrument når man er i gang?  Der findes utrolig mange instrumenter og de hver deres lyde og karaktermuligheder. Et barn der f.eks. er startet med at spille trommer, kan godt som teenager beherske også to eller tre eller flere instrumenter, når barnet først har fundet metoden og ideen i det at spille, går det nemmere med andet og tredje instrument end med det første. 

Hvornår kan man begynde at indfører nodespil?

Hvornår man begynder med nodespil er meget forskelligt, det kommer an på den enkelte, og dennes alder, progression og instrument valg. Hvis man antager, at et barn starter med at spille i otte – niårsalderen, så bør musikudøvelsen kunne begå sig et par år uden noder. Dette er begrundet i at spillet her kan få lov til at modnes frit og direkte. På denne måde kan instrumentet, hvis det går godt, gå ind og blive internaliseret i barnet. Det vil sige at det går ind og bliver integreret i barnet som en del af det selv, både fysisk og psykisk. Når der så startes på nodelæring, skal det ikke ske fordi det er noget barnet skal, men fordi det selv vil det, og som hjælp til at huske de sange barnet allerede har lært. Det skal være et hjælperedskab for den der lære. I starten er det en god ide at lære og elev læser noderne sammen, samt spiller samtidig med at der læses, så barnet for hørt, følt og set noderne på en og samme tid, når dette er gjort, er det en god ide at noderne lægges væk, og man så prøver at spille det samme igen nu blot uden noder. Noder kan også komme i spil, hvis der er mange der skal spille sammen, dette vil børnene tage som en organisatorisk del, af det at spille sammen, derved er der ingen fare for at børnene bliver mekaniske nodespillere. Her skal læreren passe på ikke at lægge niveauet for lavet for barnet, det må godt være en smule kompliceret, blot læreren hjælper ved at gennemgå stykket trin for trin, og barnet spiller efter. En god tid at starte med nodelæsning er når barnet er i puberteten, da denne fase i barnet liv på mange måde betegner en vigtig grænse. Puberteten er den fase, hvor børn i højere grad begynder at gå over til at forstå, systematisere og tænke også i abstrakte og symbolske kategorier. Det er en livsfase, hvor børn i højere grad er parat til at møde symbolforståelsen i et nodebillede, med mulighed for et meningsfyldt musisk udbytte. At det netop er i denne alder, er fordi der er en ændret funktionsdeling mellem højre og venstre hjernehalvdel på dette alderstrin, blandt andet som følge af modningen af hjernens corpus callosum, det neurologiske bindeled mellem hjernehalvdelene. Hvis et barn starter med at spille musik i puberteten, skal barnet på en og samme tid:

· Lære instrumentets mekanik

· Få etableret den nødvendige kropskontrol

· Korrelere dette med en dybere tilgang til ikonologisk nodelæsning og umiddelbar nodeforståelse. 

Der er stor forskel på, hvad vi som mennesker interessere os for, derfor er det heller ikke den samme form for musik spil vi vælger (heldigvis), nogle basere sig på rent gehørspil, nogle for becifringer som deres naturlige form, og andre igen vil dyrke nodemusiktraditionen. 

Teenageren:

Dybest inde i teenageren sidder spontansangen fra den tidlige barndom. Dette kan blandt andet komme til udtryk ved en fodboldkamp, hvor der bliver digtet sange om dommeren eller de andre hold der bliver spillet mod. Dette bruges som psykisk angreb mod andre, eller opbakning til eget hold. På dette niveau er alle ligeglade med, hvordan stemmen lyder, selv om den er i overgang hos drengene i denne alder. Det opfattes ikke som decideret sang, men der imod mere som tilråb. Musik har en stor betydning i teenagers liv, det er der hele tiden, gennem radio, musikvideoer, cd, computere, der er aldrig ro på en teenagers værelse eller liv. I efteråret 1986 blev en landsomfattende meningsmåling offentlig gjort i USA. Temaet var: ”hvad betyder mest i dit liv som teenager?”. teenagerne kunne vælge mellem 54 forskellige svarmuligheder. Resultatet viste klart at musik var vigtigt i deres liv ved at indtage en førsteplads. Det musiske menneske vågner til et nyt, stormende liv i teenageårene. Dette sker da der i teenageårene sker meget med mennesket, det er her der bliver dannet identitet. Selvstændighedsbegrebet bliver en stor del af teenagerens liv, der skal prøves grænser af, der er oprør i en teenager. Dette gælder også når det kommer til musikken. Der skiftes gener/stil. Der eksperimenteres med stilarter, også for at provokere. Men der kommer også mere generthed til, dette betyder at det ikke er lige så legalt at lave fejl når der spilles på instrument, som der var førhen. Dette betyder at der skal være stor opmærksomhed på at legalisere fejl i denne periode af teenagerens liv. Det kan tage lysten fra teenageren, til at fortsætte med at spille, hvis der bliver grinet mens denne spiller. Det knækker psyken. Det er vigtigt at skabe respekt omkring teenage-musiker, så de bibeholder lysten til at spille og udforske musikken der igennem. I musikken finder teenageren selve åbningen til drømme og oprør, raseri og uafhængig identitet. Teenagerens musikkultur er en klar videreførelse af barndommens musikkultur, dens ngoma. Kraftig, spontan, artikuleret og eksistentiel. Når musikken har så stor en betydning i teenagerens liv, vil den også give nogle idoler for dem. De vil være som deres idoler, og de er med til at skabe deres identitet. De vælger dermed deres musiksmag ud fra hvad de gerne vil være, og hvad der kan være med til eventuelt at provokere familie, skole og det øvrige samfund. Musikken bruges også til at teenageren kan finde sin plads i samfundet med samt i de sociale sammenhænge teenageren vil indgå i. 

Robert Pattison mener at den gamle sprogtradition, som bliver styret af skolen, som middelklassen har opdyrket, har fremmedgjort befolkningen fra at skrive. Der er dog blevet dannet endnu en sprogtradition. Denne sprogtradition er bygget op omkring det talte sprog, talesprog. Udviklingen af de elektroniske medier har fremskyndet væksten, og denne sprogtradition finder sit mest umiddelbare ideologiske udtryk i musik. Rock aftvinger respekt som den første kunstform i denne nye sprogtradition. Rockens lyrik er fuld af kraft og vid. Rockens modstandere dømmer den med den gamle sprogtraditions æstetik, som det netop er rockens pointe at afvise. Det ”nye” menneske er stolt over at være udannet og uvidende. Dette mener jeg er en god beskrivelse af hvad der sker i en teenager, det er oprør mod alt det gamle, hvad deres forældre står for, og hvad samfundet kræver af dem. Rock som kulturelt fænomen er knyttet til oprør og modstand, et centralt anliggende i de allerfleste teenageres liv.

Pædagogens rolle:

Som pædagog er det vigtigt at man har forståelse for at alle børn er forskellige, og ikke kan lære eller gøre ting ens. Det er vigtigt som pædagog i arbejdet med teenager at være klar i sine grænser, at være en god rollemodel, da det er i teenageårene at der bliver skabt identitet. Det er her de kigger sig om i samfundet for at finde deres eget stå sted, hvad de selv vil, og hvorhen de vil.

Som pædagog er det vigtigt at man ser en teenagers stærke sider, og at man løfter teenageren gennem disse, da de da vil opleve at få succes oplevelser, og det er meget vigtigt i denne alder. Men det er også vigtigt at teenageren lære nye ting, dette er en god ide at det sker i et rum af respekt for hinanden, og hvor det er legalt at lave fejl, da man lære gennem sine fejl. Det er vigtigt, for at kunne skabe en aktivitet med teenageren, at man gør det spændende, og at man som pædagog selv synes det er spændende og går helt ind i det, så pædagogen er den drivende kraft, og måske kan få nogle med som ellers ikke ville være der. Nogle af disse aktiviteter kan være blot at lytte til musik sammen, og snakke om musiksmag, hvad de kan lide, hvad jeg/pædagog kan lide, og hvorfor det er sådan. Dette kan give en forståelse af, hvorfor ens venner høre det musik de gøre, hvad det er de kan lide ved det, det kan også give et indblik i hvad andre kan lide, det kunne jo være at de havde en spændende tolkning af musikken som måske kunne får øjne op på andre, og dermed kunne det være en ny ven.

Noget andet og mere krævende kunne være at arrangerer forskellige aktiviteter for hele ungdomsklubben, eller for flere ungdomsgrupper i byen. Dette kunne være en festival, med musik og boder, dette kræver meget af pædagoger og brugere. Der skal være musik, dette kunne være live, nogle numre som de forskellige ungdomsklubber havde øvet på i forvejen, der skal være nogen til at stå i boderne, der er også nogen der skal ud og eventuelt have sponsoreret vådt og tørt til dem der kommer til festivalen. Dette kunne være en god ide, da brugerne på denne måde møder andre unge der har samme interesser, musikken, og kunne udveksle erfaringer og historier med hinanden. Dette kan være med til at skabe nye relationer, på tværs af skoler og ungdomsklubber. På sådanne festivaler får teenageren lov til at stå på scenen, og vise hvad de har lært og kan. De får lov at opleve at være stjernen for en dag. Selv om det måske kun er et nummer der er lært, eller man har brugt et år på at lære otte, så er det oplevelsen af succes. Det er derfor vigtigt som pædagog, at søger for at dagen bliver god for de unge, da en teenagers følelser er meget udsat, når de står på en scene og udgiver sig selv for andre. Man kunne eventuelt bruge en sådan festival til at tjene penge til en tur for ungdomsklubben eller ligne. Dette vil gøre at de muligvis ville være mere arrengeseret i dette forløb, give sig selv helt, og selv komme med forslag. Dette forløb kan være med til at skabe en kontakt mellem de unge der spiller musik i forvejen på musikskole, eller andet sted, og til de unge der ikke spiller noget instrument, dette kan være godt, da det ikke her er betinget at en pædagog går ind i processen, derved udvikler de unge selv deres musiske kompetencer. De der spiller allerede, lære at formidle musikken som instrument til de der ikke spiller instrument, og de der ikke spiller lære om musikken gennem et instrument. På denne måde kan der komme nye dimensioner frem i et venskab, og den unge kan lære om sider ved sig selv, som de ikke havde kendskab til før. Et musik instrument som man ofte glemmer er et instrument er stemmen, det er vigtigt at også den bliver øvet og vedligeholdt. Det kræver ikke meget at skulle synge, ikke mange ting der skal hives frem og skal tage tid, man kan gøre det her og nu. Der ingen steder man ikke kan synge, det kan ske på gader og stræder, mens man sidder i sofaen og snakker, ingen grænser. Når man skal lære musik fra sig, er det nemmere for den der skal lære at det bliver vist, det nonverbale sprog, hvorimod det hurtigt kan blive kompliceret og indviklet, hvis det skal forklares kun med ord, den bedste sammensætning er nok, hvis der bliver forklaret mens det bliver vist, men dette er selvfølgelig også forskelligt fra person til person, her kan man nævne Howard Gardners teorier om de mange intelligenser. Han taler her om at alle er forskellige, og derved lære de heller ikke ens. Han opstillet nogle forskellige måder at lære på, man bruger dog mest syv af dem selv om der er flere opstillet. Disse syv er:

· Den sproglige

· Den matematiske / logiske

· Spatiale, rummelige

· Krops kinæstetiske

· Musiske

· Intrapersonelle, personlige

· Interpersonelle, sociale

Det er derfor vigtigt at man finder ud af hvilken form den enkelte lære på, for at den enkelte kan få mest muligt ud af undervisningen. Jeg mener ikke at man kan arbejde kun på en intelligens uden også at komme til at bruge nogen af de andre, så man kan ikke have en alene, de hænger sammen på enten den ene eller måde, men selvfølgelig er der nogen der er mere fremtrædende end andre. 

De unge kan her selv være med til at udvikle hinandens intelligenser / kompetencer. Dette kan ske ved at de unge selv går for eksempel ind i musikrummet, og laver musik sammen, nogen kan være gode til at spille eller synge, og derved hjælpe dem på vej, som ikke er så stærke i netop de kompetencer. Jeg mener derfor, som pædagog, at det kan være godt, at man ikke går ind og er med hver gang der er nogen i musiklokalet. Musikken kan give anledning til at der kan komme nogle følelser frem i den unge, som de kan synes er pinlige at pædagogen skal vide noget om, dette er endnu en grund til at lade de unge selv være sammen om musikken en gang imellem. Der kan opstå samtaler mellem de unge selv, og de kan få en god dialog i gang. Denne samtale kam selvfølgelig også ske uden at musikken er med i det.

Jeg mener at musik kan have en terapeutisk virkning på mennesker, jeg mener at det er musik med naturalistiske toner, med dette mener jeg at der skal være elementer med fra naturen, dette kan være fuglefløjt, havet der skvulper, vindens susen. Denne musikform går ind og taler til vores underbevidsthed. Dette vil jeg begrunde med at musikken er lagt i os helt fra da vi var fostre. Dette er kommet ved at vi i moderens mave har lagt og skvulpet rundt, hørt alle stemmerne omkring os, og har på den måde fået det musikalske ind før end med modermælken. (læs i det musiske menneske). Jeg mener at det er vigtigt at en moder synger for sit barn mens det er foster, da det er med til at udvikle de musiske kompetencer allerede på det tidspunkt. Det er et sprog der hurtigt forsvinder når barnet fødes. Der forsvinder nemlig 99 ud af de 100 sprog vi som mennesker har, her er der ikke tale om forskellige verbale sprog så som dansk, engelsk og tysk, men sprog som det musiske og kreative. 

Musik er en god måde at komme i kontakt med mennesker, da musik er et sprog alle kender, man behøver ikke kunne forstå en tekst for at kunne forstå musikken, musikken taler meget i sine toner, det glade og livlige, det er ofte her man bruger dur akkorder, hvorimod det triste ofte er meget præget af mol akkorder. Dette kan unge også bruge når de lytter til musik, det kan være der er nogen der har det lidt på samme måde, de er lidt triste, så falder valget ofte på en sang der er lidt dyster, de indentifisere sig med musikken. Hvorfor det netop er denne form for musik er jo en et spørgsmål man kan grave lidt i. Dette kunne være fordi de her har noget tilfældes med musikken, og de kan være kede af det og musikken udtrykker det de føler. Men hvorfor ikke sætte noget ”glad” musik på? Ja, det er nok fordi det ikke er det behov der er, det er ikke behovet for at blive hevet ud af deres sorg eller andet der kan være årsag til at de er kede af det. De har brug for at få bekræftet deres følelser, og det kan musikken gøre for dem. På den måde kan man også gå ind og snakke med den unge om deres følelser, finde ud af hvad de render rundt og gemmer på, selvfølgelig er det ikke altid det vil virke på alle, men jeg tror på at det kunne være med til at nogen ville lukke lidt op for hvad der tumler rundt i deres hoved. Jeg tror at specielt unge har behov for at tale om hvad der sker i puberteten, da der her sker en stor forandring med deres liv. 

Som pædagog kunne jeg tænke mig at arbejde med musik og teenager da det kunne være spændende at sammensætte disse to begreber. Da jeg selv finder musikken spændende, og brænder meget for at synge og spille, og vil gerne give dette videre til andre så de og kan få glæde af musikken og dens mening, og hvad de selv kan få ud af musikken. Jeg synes det vigtigt at en pædagog brænder for det de laver, så at brugerne bliver smittet af denne gejst. Jeg håber at kunne give musikken og dens betydning til andre mennesker fordi den giver mig meget værdi i livet, og synes det er en god måde at kunne udtrykke sig på, dette mener jeg at specielt teenagere godt kunne bruge til at udtrykke sig med, musik er et redskab til at kunne fortælle hvad der sker med en og de følelser, måske også så de kan få klarhed over hvad det er homonerende i kroppe gør ved en. Man kan bruge musikken til at formidle ting med, som kan være ømfindige at berøre ellers, så kan det være godt at bruge musik i stedet for samtale. Netop med hensyn til følelser og seksuelle emner kan være meget pinlige for teenageren at tale om, derfor kan man bruge musik til at snakke om det, så kan man snakke om dem der har lavet musikken og hvorfor de mon har gjort det. Så er det ikke dem det handler om, men andre, på den måde får de viden om disse emner uden at udstille sig selv. Hvorfor skal man gøre teenageren pinlig når man kan gøre det på den anden måde i stedet? Jeg synes det kunne være spændende at sammen med teenageren lave et tema med følelser og hvad der sker. Snakke om forhold til drenge uden at være kærester, bare venner, at det er i orden, man ikke skal føle sig ”langsom” fordi de fleste af ens venner har kærester, at man godt kan lave noget sammen som veninder eller som venner alene uden at kæresterne er med. At det er vigtigt at man har sine venner og ikke glemmer dem, for når kæresten ikke er der mere så har man ikke andre hvis ikke man beholder sine venner. Her kunne man lave sang og musik selv, måske om noget man har oplevet omkring dette emne, eller hvis man har en ide om hvordan det kunne være at miste en ven eller kæreste, hvor ondt det kan gøre. Bagefter som afslutning kan man gå i et lydstudie, hvis der er mulighed for det, og indspille en cd, det kunne være en god ide til at afslutte et projekt som man har været igennem over længere tid. Man kan også lave et lille teaterstykke, eller lignende. Jeg tror det kunne være noget de unge ville synes var sjovt og spændende, samt noget de kunne få noget ud af også rent personligt. Jeg tror det kan være vigtigt når man har med teenagere og unge at gøre, at de er med bestemmende, så de føler det er også deres ide, derved tror jeg at arrangement hos dem bliver større, og mere intenst fra deres side, det er her jeg mener at en pædagogs arrangement kan ødelægge denne gejst fra deres side, hvis ikke man giver udtryk for at man selv synes det er spændende og vil ofre tid og energi i det projekt som der er i gang. Det er vigtigt at disse projekter bliver succeser for de unge for at de har lyst til at være med til at starte noget op igen, det skal være hovedsagligt dem der driver værket, hvor pædagogens hovedopgave efter min mening er at være der og give opbakning når der er behov for det, og have det overordnede overblik til at holde trådende sammen når det er ved at koge over.

Jeg synes det er vigtigt at pædagogerne i denne tid som vi befinder os i, og det samfund der er, hvor alle har travlt og skal nå mange ting, og kravene fra regeringen er høje at man kan navigere i kaos, også for at de unge kan få lov at lave det de finder spændende. Det at navigere i kaos kan være meget grænseoverskridende for nogen, men jeg synes ligeledes at det er vigtigt at kunne give slip og ”lade” ske. Ikke at en hel institution skal kunne væltes omkuld, men at der kan ske flere ting i huset og at man ikke behøver at vide alt om det, at man giver de unge et ansvar. Dette ansvar skal dog også have en konsekvens, hvis regler og aftaler ikke overholdes. Når det gælder musik kan det hurtigt give larm og uoverskuelighed, især hvis der er flere der er i gang på en gang, hvis der flere der skal have hjælp på samme tid. Man kan for at der ikke bliver kaos på grund af larm når man arbejder med instrumenter, så lad dem spille helt vildt som de vil på dem, så har de prøvet instrumentet af, fundet ud hvad det kan. Så kan man derfra begynde med det man gerne vil, så har man bedre deres opmærksomhed. Dette er en kunst som kan være svær at kunne bestride, men det er værd at prøve, for det udbytte man får ud af det er det hele værd. 

I forhold til bands, så synes jeg at danse med drenge laver nogle rigtig gode tekster som man kan bruge til at snakke ud fra. De handler både om sorg, om at miste, om at sætte sig imod det man ikke tror på, op imod dem der gør det svært for en, hvis man bliver mobbet, at man kan være god nok, det er måske bare ikke lige det boglige man er allerbedst til, men måske er man kreativ, og har sin egen mening i stedet for kun at kunne sige det læren vil høre. 

Her er to af deres tekster som jeg synes er relavante til teenagere og unge, bare om livet generalt, som de kunne have glæde af at stifte kendskab til, godt nok er det et dansk band, og nok ikke lige det der er ”IN” hos den aldersgruppe, men derfor kan det være man kan få deres øjne op for det, især for deres tekster.

Læn dig tilbage.

Musik og tekst: Kjellerup

De- kigger dig an

Uden at du mærker det

Og hvis du ikke er lissom dem

Så får du det svært

Så taler de dig bag om ryggen

 De gi’r dig ingen fred 

Men du kan bare:

Læn dig tilbage 

De ka’ sige hvad de vil

De skal jo ha’ noget at tale om

Men spil dit eget spil

Gør hvad dit hjerte vil

Ingen ved bedre end dig selv

Der er folk - der har udnævnt sig selv

Til at hjælpe os andre

Og de ved – altid hvordan

Men skal leve sit liv

Men hvis du træder lidt ved siden af

Begår en lille fejl

Så må du bare:

Læn dig tilbage

La’ dem sige hvad de vil

De skal jo ha’ noget at tale om

Men spil dit eget spil

Gør hvad dit hjerte vil

Ingen ved bedre end dig selv

Denne tekst mener jeg gør meget ud af at man skal være som man er, og andre kan mene hvad de vil om en, det er deres problem hvis de ikke kan lide som man er. Man skal tro på sig selv, hvile det man er, ikke lade andre dominere sit liv. 

De dygtige drenge

Musik og tekst: Kjellerup

Jeg husker de dygtige drenge

Hvor fint & naturligt de sad

Helt oppe foran med fingeren oppe

De gjorde altid læreren glad

Og de var så gode til alting

De havde det hele med hjemmefra

Når jeg blev spurgt, ku’ jeg aldrig svare

For dem var det nemt nok de kunne det bare

Det eneste jeg ville var at være som dem

Jeg håbed’ jeg ku’ blive deres bedste ven

Men der er ingen der vil ha’ dig nær

Så længe du selv tror du er mindre værd

End de dygtige drenge

De trofaste små soldater

Trådte aldrig ved siden af

De holdte altid med de rigtige – og de led 

Aldrig et nederlag

Lidt efter lidt forstod jeg

At jeg var ikke så lærenem

Skæbnen ville, at jeg aldrig kunne

Leve op til dem

Det eneste jeg ville var at være som dem

Jeg håbed’ jeg ku’ blive deres bedste ven

Men der er ingen der vil ha’ dig nær

Så længe du selv tror du er mindre værd

End de dygtige drenge

Så jeg blev vred på de dygtige drenge

Fordi de altid havde ret

Lærte at hade alt hvad de stod for

Blev bare modsat

Jeg byggede mit eget forsvar op

For at overleve selv

Jeg gik op imod systemet

Der var intet at tabe alligevel

Jeg gik imod alle regler

Imod alle reglerne, de kendte så godt

Jeg gik imod alle ord

Imod alle ord, som de beherskede flot

Jeg gik imod alle bøger

Imod alle bøgerne, de ku’ udenad

Imod alt det de ku’

Imod alt det de ku’ – det var ligegyldigt hvad

Var der en person som de ikke ku’ li’

Så fik han al min støtte og min sympati

Jeg gik helt solo – ville være helt fri

Så det var lysende klart, at jeg aldrig ku’ bli’

Som de dygtige drenge

 Det eneste jeg ville var at være som dem

Jeg håbed’ jeg ku’ blive deres bedste ven

Men der er ingen der vil ha’ dig nær

Så længe du selv tror du er mindre værd

End de dygtige drenge

Vi mødtes ved jubilæet

Og vi fik historiens dom

I dag er de ikke så dygtige mere

Og meget var blevet vendt om

De har ikke en mening

De husker kun hvad læreren sagde

Og drømmen de solgte for længe siden

For en god karakter – kommer aldrig tilbage.

Jeg mener de unge helt bestemt kan få noget ud af disse to tekster. Både hvis man er den der bliver mobbet, eller den der mobber. Det kan bruge i forbindelse med eventuelle problemer i klassen, til at få snakket om det, og komme det til bunds på en anden måde, det kan være de tænker om det på en anden måde, så det ikke bliver et tabu for den det er gået ud over. For ellers kan det gå hen og blive et større problem for den der eventuelt bliver mobbet i klassen.

Det er det vi som pædagoger skal ud og arbejde med at få ”ud af verden”. Vi skal ud og arbejde for at de unge har det godt, både med sig selv og med hinanden. 

